fl-aħħar l-Awtorità tal-Ippjanar iddeċidiet li tirtira l-permessi tal-gaġeġ tal-ħut. Daqsxejn tard. Imma aħjar tard milli qatt. Ir-rappreżentant tal-Opposizzjoni fuq il-Bord tal-Awtorità, Ryan Callus, ukoll ivvota biex il-permessi jkunu irtirati. Tajjeb. Dan ngħidulu progress! Jibqa' biss il-Kap tal-Opposizzjoni li ġimgħatejn ilu kellu riżervi kbar li tittieħed azzjoni, għax sfortunatament ma fehem xejn mill-ħsara kbira li qed jikkawżaw dawn l-irziezet fil-baħar. Issa nistennew il-passi li jmiss. Li jsir ic-ċaqlieq tal-gaġeġ iktar il-barra fejn il-ħsara tkun minimizzata. Kif ukoll li l-awtoritajiet idaħħlu f'rashom darba għal dejjem li meta jitfaċċaw l-abbużi u l-irregolaritajiet għandhom jaġixxu mill-ewwel u mhux joqgħdu jipposponu. Peró d-deċiżjoni tal-bieraħ tibqa' waħda tajba.